Jeg har en Islænder på 2½ år der kun står færdig fældet ca 1 md inden den nye vinterpels kommer. Og når de starter med at fælde, taber han man og pandelok i store totter, det er alt det indvendige, der sidder løst, så det bliver helt tyndt og tjavset. Han er rød med lys man og hale, og hvis man forestiller sig, at de nye hår under manen er mørkere, da de ikke er bleget, så er det, de hår han taber. I løbet af vinteren plejer det så at blive kraftigt igen, og det hele starter forfra. Nu tænker jeg, er det et foder problem, eller er han bare sådan. Han får ½ litermål valset korn, 2 litermål Islændermüsli fordelt på 2 måltider, + Eggersman vitamin bloks og 1 dl ølgær, og fri adgang til frøgræs halm. Og sliksten med selen. Nu tænker jeg på at skifte foder, men hvad skal jeg vælge.Hvis det altså er foderet, der driller mig/ham. Han går ude ca 12 timer om dagen, om sommeren hele døgnet.